JohanHeinsen/ENO huggingface dataset:
Viborger Samler, 1849-07-28
Den ungarske Hovedstyrke var imidlertid afmarscheret til Jpoly=Dalen, og den truer nu den russiske Operationslinie. For at sikkre denne, har Paskewitsch beordret det 4de Corps at trække sig tilbage til Miskolez. Saaledes opererer Görgey nu med hele sin Hær imellem Karpatheerne og de russiske og østerrigske Hovedhære. – Efter flere Beretninger skal Paskewitsch paavælte Haynaus slette Tactil Skylden for denne Sagernes usle Tilstand, og han skal have forlangt Haynaus Tilbagekaldelse og v. Hess's Ansættelse som Øverstbefalende over den østerrigske Hær i Ungarn. Andre paastaae derimod, at Paskewitsch bærer Skylden. Til disse ugunstige Efterretninger maa endnu tilføies, at det – efter Beretninger fra Constantinopel af 5te Juli, sammenholdte med saakaldte ungarske Bulletins - synes, at Russerne ogsaa have lidt Tab i Siebenbürgen, hvor Bistritz efter en frygtelig Kamp skal være tilbageerobret af Bem og den russiske General Lüders kastet tilbage til Kronstadt.
Viborger Samler, 1849-07-28
Til Slutning bemærke vi, at ogsaa Berlinerblade meddele om Sagernes Tilstand i Siebenbürgen Efterretninger, der lyde ugunstige for de russiske Vaaben i hiin store Provinds, og at National-Zeit. melder efter Meddelelser fra Raab, at Gorgey har kun foretaget en Skin diversion imod Jpoly-Sag (Nord for Waitzen). Fyrst Paskewitsch har villet afskjære Magyarerne fra Raab, og han marscherede fra Waitzen med Raskhed imod Gran, hvor Görgey demaskerede sine Linier. De tvende Hære kastede sig med Raseri imod hinanden; men midt under den meest haardnakkede Kamp styrtede den imod Jpoly-Sag detascherede Jnsurgentdivision paa Neograder-Veien ind paa Paskewitschs høire Flanke, og denne Bevægelse var afgjørende. Seierherren ved Eri van trak sine Divisioner ud af Kampen og gav Veien til Pesth til Priis for Honveds og den magariske Landstorm. Görgen viste sig derefter for Pesth og tiltvang sig Jndmarschen i denne Stad (?)."
Viborger Samler, 1849-07-28
Den russiske Hær i Ungarn skal efter Breve fra Galizien endnu forøges med 150,000 Md.
Viborger Samler, 1849-07-28
Beleiringen for Venedig er paa Grund af de i Lagunerne herskende typhøse Febre forandret til en Cernering.
Viborger Samler, 1849-07-28
Kongeriget Würtemberg. I Stænderforsamlingen i Stuttgart antoges den 20de Juli Reyschers Andragende om at slutte sig til Hertugdommet Brunsvig-Wolfenbüttels givne Exempel og ikke allene hos den provisoriske Centralmagt, men fornemmelig i Forening med de tydske Regjeringer, som have deeltaget i Krigen imod Danmark, at stræbe efter at Tydsklands Ære og de med samme nøie forenede slesvig-holstenske Jnteresser ei gives til Priis for en tydsk Enkeltstats eensidige Jndskriden. Opstanden i det sydvestlige Tydskland. Dentsche Ref. melder fra Hovedqvarteret Favorite ved Rastatt, at Underhandlinger ere indledede om Rastatts Capitulation, og Voss. Zeit. tilføier, at Rastatt har den 23de Juli om Middagen overgivet sig paa Naade og Unaade. Samme Dags Eftermiddag besattes Fæstningen af preuss Tropper. Hecker, der fra America er vendt tilbage til Europa, opholder sig i Strasburg, for derfra atter at begive sig til America og tilraabe Europa sit "fare well for over, (Farvel for stedse).
Viborger Samler, 1849-07-28
Kongeriget Preussen. Fra Berlin meldes med Bestemthed under 21de Juli, at den baierske Premierminister v. d. Pfordten har under sit Ophold i Berlin erklæret sig fuldkommen enig med Preussen om Basis for Freden med Danmark og Vaabenstilstandsconventionen.
Viborger Samler, 1849-07-28
Under 24de Juli skriver Voss. Zeit.", at Slesvigernes heftige Protestation tilbageholder endnu paa en vis Maade den fuldkomne Tillid til en fredelig Fremtid i denne Retning. Saaledes vil man endnu ikke med fuldkommen Tillid støtte sig i Stettin paa Vaabenstilstanden, og man vil sammesteds endnu foreløbig tilbageholde Afsendelsen af Handelskibe og Varer. Derimod have Rhederne i Danzig strax taget Forholdsregler for at føre Ladninger ombord paa Skibene og lade dem afseile. Vi troe, at man har i Danzig den rigtige Anskuelse af Tractaten. Paa et Brud af Vaabenstilstanden eller nogensomhelst Tilbage gaaen er der paa ingen Maade (entschieden nicht) at tænke; sandsynligviis vil ogsaa Freden komme istand."
Viborger Samler, 1849-07-28
Frankfurter Journalen melder som et fra en temmelig god Kilde udspringende Rygte, at Baiern og Würtemberg skulle staae i Begreb med at udskrive Valgene til det nye tydske Parlement i Frankfurt (?).
Viborger Samler, 1849-07-28
Jndenlandske Efterretninger. Efterat det var kommet til Hs. Maj. Kongens Kundskab, at der efter Slaget ved Fredericia befandtes at være Mangel paa Linned og Charp til de Saarede i de forskjellige Lazarether, har Hs. Majestæt allernaadigst befalet, at forsyne Lazaretherne saavidt muligt fra de kongelige Oldfruestuer, og er til dette Øiemed afleveret tilStabslægen 517 Stkr. Lærreds Lagener og 458 Stkr. Lærreds Pudevaar til uopholdelig Fordeling i Lazaretherne, hvorved dette Savn forhaabentlig væsentlig vil afhielpes og den kongelige Gave skaffe mangen en saaret Fædrelandsforsvarer en gavnlig Lindring. Jndtægten af den Auction, der i denne Tid af Overhofmarskallattet er berammet at afholdes i Hoftheatrets Forsal over forskjellige fra Oldfruestuerne udsatte Inventariesager, vil efter Hs. Majestæts allernaadigste Villie ogsaa blive anvendt til Hielp og Vederqvægelse for de Saarede. (Brl. T.)
Viborger Samler, 1849-07-28
Under 23de Juli er, i Anledning af Theatrets og Capellets Henlæggelse under Ministeriet for Kirke- og Underviisningsvæsenet og Omorganisationen af bemeldte Jnstituters Bestyrelse i det Hele, Directionen for de kongelige Skuespil allernaadigst ophævet, og sammes Medlemmer, Theaterchefen, Overhofmareschal, Kammerherre J.G. v. Levetzau, Theaterdirecteuren, Geheimeconferentsraad J. Collin, og Geheimeconferentsraad, Statssecretair forNaadessager, J. G. Adler, i Naade med Pension entledigede som saadanne, Førstnævnte derhos som Chef fordet kgl. Capel. Theatret og Capellet blive fremtidigen at bestyre af en Directeur, hvortil under samme Dags Datum Theaterdigter, Professor, Dr. phill. J. L. Heiberg, R., allern, er udnævnt. (Fædrl.)
Viborger Samler, 1849-07-28
Aarsagen til den nye mismarske Dampbaads Udeblivelse i Mandags har nu opklaret sig paa en sørgelig Maade. Natten mellem Søndag og Mandag omtrent ved Midnat er den nye Baad Friedrich Frantz 11 under tydsk Kyst bleven overseillet af "Lübeck", som kom fra Kbhavn og først bemærkede den, da det var for sildigt at dreie af. J den ombord i det paaseilede Skib opstaaede Forvirring, tænkte man ikke paa at redde Posten, saa at den og 2 af Passagererne (en Mad. Groth fra Wismar og en tydsk Handelsreisende Hammarbom fra Hamborg) ere funkne med Skibet. (Fdl.)¬
Viborger Samler, 1849-07-28
Et særdeles vel udført Portrait af General Nye, baade i mindre og store Format, er i disse Dage udkommet paa Hr. Boghandler Nielsens Forlag. Det er efter et af Lorenzen malet Portrait, lithographeret af Tegner og udført i det Bærentzske Establissement, samt forsynet med følgende Linier af Oehlenschlager: "Dig aldrig glemmer Danmarks Land! Omkring Din Ære nu sig Himlen hvælver. Du Daniel Rantzaus Ligemand, Du Søn af Einar Tambeskjælver!"Med Hensyn til de forfalskede 2 Markstykker hedder det i et Brev fra Kjøbenhavn: "For nogle Dage siden kom 2 elegantklædte Herrer ind til en Kjøbmand i Roeskilde, og spurgte hom om han ikke vilde give en halvhundrede Rigsbankdalerseddel for 150 Tomarkstykker; da Manden ikke havde Tid dertil, viste han dem over til sin Gjenboe. Denne var villig dertil, men da han saae at alle Pengene vare nye, fattede han Mistanke, og meldte Sagen for Politiet, som strax indfandt sig og opdagede at Pengene vare falske, og Forbryderne, den Ene en Guldsmedsvend og den Anden en Uhrmager, bleve transporterede til Kbhavn. J den Enes Lomme fandtes et Brev fra hans Kone, som opholder sig i Jylland, hvori hun underretter ham om, at hun havde udgivet og ombyttet 500 Rbd. af de falske 2 Markstykker i Jylland. – Pengene skulle med Hensyn til Snit, Stempel og Præg ligne saa fuldkommen, at selv en Kiender neppe kan skille dem fra de Ægte, men man kan kjende dem paa Klangen og Tyngden, da de skulle være forfærdigede af en Composition af Bly og Zink." (Th. A.) Commissionsdommen over de Soldater, der have gjort sig skyldige i Drabet paa en Forstbetjent ved Skovene paa Als, er falden saaledes: 1 skal skydes, 5 udsone deres Brøde i Slaveriet og 1 i Forbedringshuuset. De sidste ankom i denne Anledning i Onsdags Aftes til Kbhvn. fra Als. Vi tvivle ikke om, at Commissionen har gjort sin Pligt og viist stræng Retfærdighed, men da Motivet til Forbrydelsen er Patriotisme og Had til Oprørssind mod Konge- og Fædreland, haabe vi at Hs. Majestæt Kongen vil benytte sin Benaadningsret og mildne de ellers brave og tappre Krigeres Skjæbne. Dette torde være saameget mere ønskeligt, som Slesvigholstenerne formelig sætte en Ære i at krænke og efterstræbe alt hvad der er Dansk, hvilket man alene kan see af den Frigivelse som ved Statholderskabet fandt Sted i Anledning af Majestætsforbrydelsen, mod Kongen af Danmark. Vi vide med Vished, at enhver dansk Kriger vil glædes over de Domfældtes Benaadning, og en saadan Glæde vil Kongen ikke negte sine tappre Landsoldater. (Flyst.)
Viborger Samler, 1849-07-28
Fra Slesvig skrives under 28de Juli, at Prittwitzhar tilkjendegivet Statholderskabet, at han den 24de vil begynde sin Tilbagemarsch, og at denne vil vare til den 14de August, da han vil have indtaget de Stillinger, som Vaabenstilstanden bestemmer. – J Altona vilde man vide, at Bonin den 1ste August skulde forlægge sit Hovedqvarteer, til Eckernførde eller Kiel, og at de i Kiel sig befindende hessiske og würtembergske Tropper den 24de skulde forlade Kiel for at gjøre Plads for schleswigholsteinske Tropper.
Viborger Samler, 1849-07-28
Altenburgerne vare alt den 23de ankomne til Altona. Ifølge "A. Z. C. har der den 21de været en Deputation fra Schleswigholstein i Berlin for at gjøre Vaabenstilstanden ugjort: "Men Sympathierne for Schleswigholsteinerne ere her i den senere Tid mærkelig følnede. Man bebreider dem, at de, uagtet Preussens store Offre for dem indtil nu kun har lønnet det med Utaknemmelighed og sendt "Smæddeartikler, mod Preussen ud i Verden."
Viborger Samler, 1849-07-28
Grev Reventlou-Farve er passeret Altona paa en Reise til Gastein - han skal altsaa prøve at bearbeide Rigsforstanderen. Den 24de er den baierske og hessiske Munitionscolonne ankomne til nysnævnte By. - Hertugen, af Sachsen Gotha, der stod med sin Brigade mellem Kiel og Flensborg, er den 23de brudt op for at marschere ad Landeveien til Hamborg. Overhoved siges alle Tropper denne Gang at skulle gaae tilfods gjennem Holsten, i Stedet for at befordres med Jernbanen, og at skulle gaae uden om Rendsborg. Der skal arbeides ivrigt paa denne Fæstnings Udrustning; det ved Fredericia reddede Skyts saavelsom det, der har staaet i "die Dyppeler Schantzen, er bragt derhen, og den 27de skulle 3 schleswigholsteinske Batailloner rykke derind. General Krohn er udnævnt til Commandant. – "Hann. Zeit." beretter, at der er kommet en Deputation fra Schleswigholstein til Hertugen af Brunsvig for at forkynde ham, at han er bleven udvalgt til Statholder af Schleswigholstein. Bladet tilføier, at der, hvad der forstaaer sig af sig selv, ikke kan være Tale om, at Hertugen skulde antage Valget. – "Reichszeit." melder ligeledes, at en Deputation er ankommet til Bruns Hertugen af Augustenborg er ikke reist til Berlin, men blot til en i Nærheden af Altona liggende Bondeby, hvor hans Familie opholder sig. Man venter Hertugen igjen i Slesvig.
Viborger Samler, 1849-07-28
Fra Kolding skrives under 21de Juli i Nordd. fr. Presse", Med vort Ophold i Jylland er det nu forbi J dette Øieblik kommer Marschordren for Slesvigholstenerne til Overcommanden, hvorefter vi den 24de med nogle Batailloner skulle forlade det fjendtlige Gebeet. Den slesvigholstenske Hærs Marsch vil gaae over Haderslev. Her i Hovedqvarteret er der daglig fuldt af fornemme Gjæster, nylig har Statholderskabet forladt os, for herfra at afgaae til Prittwitz's Hovedqvarteer; idag forlader det os for anden Gang, idet det vender tilbage til Syden. Fra Stoutsdal skrives under 20de Juli i "Børsh.": Vor Bonin saavelsom Zastrow, der begge hidtil endnu bare den preus. Uniform, have for nogle Dage siden byttet den med den slesvigholstenske. – Den slesvigh. Avantbrigade har besat Terrainet fra Eltang, Gudsø, Stoudal og Krybilykro- og dygtig forskandset sig. De andre Brigader staae sydligere ved Kolding og Omegn. – En Frankfurter Correspondent i A. A. 3. vil vide, at Preussen i Conventionens hemmelige Artikler har forpligtet sig til at gjennemføre Freden, selv om ogsaa Hertugdommerne skulde modsætte sig. Correspondenten tilføier, at Sagnet herom var udbredt siden 1ste Juli i velunderrettede Kredse i Frankfurt og Berlin.
Viborger Samler, 1849-07-28
Krigsdepartementet for Hertugdømmerne har under 20de De, udstedt følgende Opraab: "Landets nuværende Stilling udfordrer nye Anstrængelser. Vor Hær er derfor bleven forøget med de ugifte unge Mænd af Aldersklassen fra 2630 Aar, saavelsom med det tyveaarige tjenstdygtige Mandskab, der er indkaldt til Krigstjeneste. Tillige udgaaer herved til alle de Mænd i Slesvig=Holsten, som, uden at være i nævnte Klasse, føle Dygtighed og Kald til at træde ind i Fædrelandsforsvarernes Række den Opfordring at melde sig til Fædrelandets Tjeneste." Ribe. De i disse Dage fra det Slesvigske indtræffende Flygtninge berette om, hvorledes Slesvigholstenerne ere ifærd med at recruttere deres Armee. Alt Mandskab fra 20 til 30 Aar medtages, endog de som tidligere vare forbigaaede. Mandskabet rives paa flere Steder om Natten pludselig ud af Sengene og føres strax til Rendsborg. De fleste af Flygtningerne ere endnu fra Mellemslesvig, en enkelt fra Angeln; det synes heraf at fremgaae, at Udskrivningen endnu ikke for Alvor er paabegyndt i Nordslesvig. Det betegnende for Slesvigholstenernes Færd og for den Vei de nu ville indslaae under Vaabenstilstanden, er efterstaaende Bekjendtgjørelse, som vi have havt Leilighed til at see: "Zusolge Schreibens des Land- og Sekrigscommissariats vom 18de d. M., soll am 28de Juli d. J. eine ausserordentliche Landmilitair=Session für die Stadt Tondern inRendsburg abgehalten werden. Es wird demzufølge dem N. N. (Navnet ville vi fortie) hiemit anbefolen, sich am 28de July Morgens 8 Uhr auf den Rathhause in Rends burg zur Session einzusinden und zum Ausweis diesen Befehl be sich zu führen. Tondern den 19de Juli 1849. Lüders, const." Altsaa, da man efter Vaabenstilstandens Afslutning ikke tør holde Session i Slesvig, vil man tvinge Mandskabet til Rendsborg, bag hvis Volde man synes at ville fortsætte sine Rustninger; ja, bag disse Volde, hvis de under Vaabenstilstanden forblive i Oprørernes Hænder, vil sikkert meget andet Uvæsen blive drevet. (Ribe Av.)
Viborger Samler, 1849-07-28
Veile, den 21de Juli. Jdag havde vi den Fornøielse igjen at see en dansk Officier i vor By, idet Capitain Kauffmann af Generalstaben var sendt herhid som Parlamenlair til General Prittwitz fra Gen. Bülop, Skjøndt man Jntet erfarede om hans Sendelses Hensigt, da Jngen under hans korte Ophold havde Leilighed tilat tale med ham, saa skal denne dog efter senere Forlydende have været, at indhente Kundskab om Anordningen af Rigstroppernes Udmarsch af Jylland, for at vore Troppers fremrykkende Stilling derefter kunde bestemmes. Capitain Kaufmann, som blev inviteret tiltaffels af General Prittwitz, blev af denne saavelsom af hans Omgivelse behandlet med megen Opmærksomhed. Samme Dag havde vi Leilighed til atter at see Statholder Beseler, der tilligemed den slesvigholstenske Krigsminister Jacobsen var her i et Ærinde hos General v. Prittwitz. Efter et Ophold af nogle Minuter hos Generalen, vendte ovennævnte Herrer tilbage til Gjæstgivergaarden og forlode Byen ligesom Taflet begyndte. (Vl. Av.)
Viborger Samler, 1849-07-28
Den ved Fredericia faldne Underlægge Blichfeldt er en Søn af Præst B. i Sjælland (tidligere i Vestervig i Thy).
Viborger Samler, 1849-07-28
En anden hæderligt Falden iblandt de Menige er en Hr. Moltke (saavidt vides, en Brodersøn af Førsteministeren),der ogsaa ifjor havde gjort Felttoget med som Frivillig og iaar var indtraadt ved frivilligt Bytte istedetfor en af de i Thisted efter Septemberloven Udtrukne. (Ab. Av.)
Viborger Samler, 1849-07-28
Aarhuus, d. 25de Juli. Jgaar Eftermidd. henimod Kl. 5 rykkede de første af vore Tropper ind i Byen; en Escadron af 6te Dragonregim., et Compagni af 1ste Jægercorps, et Comp. af 12te I. Bataill. og en lille Afdeling Artilleri med to Kanoner. Jgjennem de med Dannebrogsfaner og Blomster festligt smykkede Gader marscherede Tropperne op paa det store Torv, hvor Oberstlieutenant v. Møller udbragte et: "Leve Kong Frederik den Syvende," som af den talrigt forsamlede Mængde istemtes med et mange Gange gientaget, rungende Hurraraab. Kherre, Stiftamtmand Graah bød derpaa Krigerne velkomne, og udbragte et "Leve for vor tappre Armee, hvilket ligeledes istemtes med stor Begeistring. Om Aftenen var der almindelig Jllumination. J Hotel Royal var et Velkomstgilde arrangeret, og fra Kanonbaadene, som atter havde indtaget deres gamle Plads paa Rheden, afbrændtes et Fyrværkeri, som hele Aftenen af og til kastede smukke Lysglimt ud over den stille Havflade. Denne Da vil sikkert mindes som en af vor Byes glædeligste Festdage. (Ah. Av.) Ogsaa Aarh. Av. bekræfter i dets fortsatte Artikel Aarhuus under Occupationen, hvad tidligere her i Avisen har været omtalt, at der Sammesteds overholdtes god Mandstugt, og tilføier: at de preussiske Tropper i det Hele taget dersteds have opført sig som man kunde vente det af en civiliseret Nation; men at de skulde have betragtet sig som vore bedste Venner (saaledes havde en Brevskriver fra Aarhuus forleden yttret i "Berl. T.), ere vi langt fra at kunne indrømme. Naar vi i denne Henseende anstille en Sammenligning mellem Preusserne og Bairerne, have vi vel Grund til at glæde os over, at vi forskaanedes for disses Besøg. Fra alle Kanter gjenlyde Fortællinger om de baierske Troppers Plyndringer.
Viborger Samler, 1849-07-28
Af paalidelig Kilde vide vi, at da det f. Ex. paa deres Gjennemmarsch gjennem Borum blev altfor galt med dem og der førtes Klage derover for Officiererne, tordnede disse for dem det bedste de kunde, men erholdt intet andet Svar end: "Bah. – Sie meinen's nicht, Hr. Officier!" hvorpaa de fortsatte deres Røverier uden at lade sig forstyrre. De toge Alt hvad de kunde faae fat paa: Fødevarer, Klæder, Linned osv., og hvor f. Er. Høns, Ænder og Sligt ikke var at opdrive, lavede de Steg af Kattekillinger og Storkeunger, hvilke de fortærede med megen Velbehag. Den Ødelæggelse, de have anrettet i adskillige Kirker, skal frembyde et vederstyggeligt Syn. En Preusser, som havde besøgt Skanderup Kirke, fortalte, hvorledes Kirkedøren, Stolestaderne, Liigkisterne vare sønderhuggede og brændte, og Ligene henslængte paa Gulvet. – Efter Slaget ved Fredericia havde der været stadig Uro i den tydske Armee, jævnligt heed det: "De Danske nærme sig!" og Generalmarschen sloges oftere som Følge heraf, skeete dette omNatten, maatte Jndvaanerne øiebliklig sætte Lys i Vinduerne. Den 11te Juli henimod Aften var Allarmeringen kommen saa pludselig paa, at Preusserne vistnok, dersom de Danske for Alvor havde villet angribe Byen, vilde idetmindste indtil videre – have trukket sig ud af den uden Modstand. Allarmeringen vedvarede hele Natten og holdt alle Tropperne paa Benene, først henad Morgenstunden tillodes det endeel af dem at søge deres Qvarterer. Alle Jkke=Combattanter, Præster, Postembedsmænd, a. samt Alt til Trainet henhørende, laa denne Nat under aaben Himmel ved Magdalenemøllen, paa Veien til Skanderborg.
Viborger Samler, 1849-07-28
Efter den officielle Fortegnelse over Døde og Saarede, i Slaget ved Fredericia den 6te Juli. 7de Linie-Jnfanterie=Bat. Commandeersergeant C. F. Haase, død; Vaabenmester C. J. Taanning, Aarhuus, saaret; Corporal O. P. S. Sæbberup, Veile, s.; dito A. P. Koldt, Aarhuus, s.; Frivillig Corporal A. V. Luin, s.; dito C. J. San dell, s.; Undercorporal C. S. Malling, Aarhuus, s.; dito P. D. Aarslev, Aarhuus, død; dito J. C. Amstrup, Skanderborg, s.; Menig S. S. Skovgaard, Aarhuus, død; dito L. J. Løndal, Skanderborg, død; dito P. H. Hygummark, Veile, død; dito J. P. Hatting, Veile, død; dito N. M. S. Ødum, Aarhuus, død; dito N. J. N. Hyrup, Veile, død; dito D. T. Laasby, Skanderborg, s.; dito M. M. Langsig, Aarhuus, s.; dito N. J. Veilby. Aarhuus, s.; dito M. J. Lihme, Randers, s.; dito J. J. Veth. Randers, s.; dito P. F. Trasborg, Veile, s.; dito M. A. Søby, Aarhuus, s.; dito J. N. Eier, Skanderborg, s.; dito S. A. Seith, Veile, s.; dito H. C. J. Kühl, Kjøbenhavn, s.; dito A. N. Klattrup, Veile, s.; dito A. M.C. M. Raunholdt, Skanderborg, s.; dito R. C. Horn, Skanderborg, s.; dito N. S. Sophienberg, Aarhuus, s.; dito J. P. Andst, Ribe Amt, s.; dito J. C. Ølsted, Veile, s.; dito N. M. Petersgaard, Ringkjøbing, s.; dito S. P. Overhornbeck, Viborg, s.; dito J. M. Holmemark, Aarhuus, s.; dito P. S. Harlev, Aarhuus, s.; dito J. J. Terp, Aarhuus, s.; dito O.J. Hvilsted, Aarhuus, s.; dito J. C. Gramskov, Skanderborg, s.; dito P. C. Olsen, s.; dito J. N. Galthen, Aarhuus Amt, s.; dito N. P. Haldrup, Skanderborg, s.; dito J. M. Stouby, Veile, s.; dito J. J. Sattrup, Skanderborg, s.; dito J. P. Horndrup, Skanderborg, s.; dito F. Brandslev, Hjørring, s. dito R. J. Eriknauerskov, Veile, s.; dito N. J. S. Juuls minde, Veile, s.; dito T. J. Siim, Skanderborg, s.; dito R. N. Vithen, Aarhuus, s.; dito S. C. Toustrup Skanderborg, s.; dito M. A. Torrild, Aarhuus, s.; dito S. L. Tørring, Skanderborg, s.; dito B. H. Torrild, Aarhuus, f.; dito R. P. Laasby, Skanderborg, s.; dito J. B. J. Laulund, Ringkjøbing, s.; dito S. L. Gjern, Skanderborg, s.; dito S. S. Baastrup, Skanderborg, s.; dito J. R. Liisberg, Aarhuus, s.; dito J. C. Nørrebierre, Skanderborg Amt, s.; J. R. Gosmer, Aarhuus, s.; dito S. A. Maarslet, Aarhuus, s.; dito N. J. Tedstrup, Skanderborg, s.; dito J. P. Folby, Aarhuus, s.; dito J. Corps, Ribe, s.; dito C. J. Tollestrup, Viborg, s.; dito C. C. Hinnerup, Viborg, s.; dito C. A. Keilstrup, Aalborg, s.; dito M.P. Faurholdt, Aarhuus Amt, f.; Spillemand J. C. Wiehr, f. (Fortsættes).
Viborger Samler, 1849-07-28
Ledige Embeder. Tvende Adjunctposter ved Sorø Academies Skole, af hvilke i den ene bliver at give Underviisning fornemmelig i Mathematik og Regning, og i den anden i Sprog, navnlig Dansk og Tydsk i de lavere Klasser af Skolen. Gage for ethvert af Embederne 400 Rbd., foruden fri Bolig in natura eller Godtgjørelse derfor i Penge med 60 Rbd. aarlig. Opslaaede vacante den 23de Juli.
Viborger Samler, 1849-07-28
Handels-Efterretning. Kjøbenhavns Marked, den 25de Juli. Her er solgt 1000 Tdr. 111-112 Pds. tørret Byg fra Bandholm til 3 Rbd. 88 s. Td. (Fædrl.)
Viborger Samler, 1849-07-28
Agger Kanals Skibsliste. Jndk. den 20de Juli, N. A. Frost fra Hull til Thisted, P. K. Mortensen fra London til Krik, Begge med Ballast, B. Jacobsen fra Mandahl til Nykjøbing med Trælast. Den 21de: W. Booth og J. H. Jensen fra London til Thisted med Ballast, H. C. Uldrigsen fra Mandahl til Lemvig, O. Reiersen, fra dito til Viborg, P. Poulsen fra dito til Krik, Alle med Trælast, H. P. Mortensen fra London til Skive med Ballast, H. Foss fra Christiansand til Thisted med Trælast, T. Tho mers fra London til dito med Ballast. Den 23de: H. A. Hermansen fra Mandahl til dito med Trælast, J. Mathisen fra London til Nykjøbing med Ballast. - Udg. den 20de : B. Els don fra Struer, C. M. Pedersen fra Thisted, J. C. Jensen, fra dito, Alle til England med Havre, O. Jensen fra dito til Grimstad, S. Pedersen fra Nykjøbing til Mandahl, E. Jacobsen fra Lemvig til Grimstad, Alle med Kornvarer. Den 23de : P. Johnsen fra Skive til Grimstad med Rug, B. Reiersen og T. Willemsen fra Viborg til Mandahl med Ballast, T. Larsen fra Skive til Lillesand med Rug, N. Nielsen fra Struer, O. Aanensen fra Thisted, Begge til Christiansand med Kornv.
Viborger Samler, 1849-07-28
Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.